JohanHeinsen/ENO huggingface dataset:
Ribe Stifts Adresseaviser, 1840-12-08
Efter Begjering af Hr. Landvæsenscommissair, Landmaaler Baden, bliver den ham tilhørende Gaard, Olstrup Præstegaard eller Lemanggaard, beliggende i Olstrup, Sogn, Bølling Herred, Ringkjøbing Amt, 1 trefjerd. Miil østen Ringkjøbing, staaende for Hartkorn 7 Tdr. 2 Skpr., hvoraf 4 Tdr. 1 Skp. 2 Fdkr. 2 tretiend. Alb. ere fri Jorder og de øvrige 3 Tdr. 1 Fdkr. syvtiend. Alb. ufri Jorder (efter den ny Matriculering bliver Hartkornet 1 Td. 6 Skpr.) med alle Tiender, som dertil ere indkjøbte, stillet til een eneste offentlig Auction, som afholdes paa Gaarden selv, Fredagen den 8de Januarii 1841 Form. Kl. 10. Gaardens Bygninger, bestaaende af 4re Længder, hvoraf de 2 ere ny opbyggede og grundmurede, ere alle gode og indrettede til Beboelse for en Familie udenfor Bondestanden. Gaarden er i god Drift, hvilken meget kan udvides, da der endnu ere mange uopdyrkede Jorder og ypperlig Mærgel findes overalt i Jorderne. De Gaarden tilliggende Enge, kunne med liden Bekostning betydelig forbedres; og til Gaarden ligger en fortrinlig god Tørvemose, hvoraf sælges aarlig, over 100 Læs Tørv til Ringkjøbing. Trykt i Ribe hos Chr. sal. Hyphoff. Den aarlige Avl til Gaarden er circa. 120 Traver Rug, 110 Traver Byg, 150 a 200 Traver Havre, 55 Læs Eng og Kløver=Høe, samt 10 a 12 Læs Spærgel. Besætningen er: 30 Fæecreaturer, 5 Heste og 30 Faar. Conditionerne, hvoraf her mærkes: at de Totrediedeele af Kjøbesummen kan blive indestaaende i Eiendommen mod 1ste Prioritets Panteobligation, og at Tiltrædelsen af Kjøberen skeer 4de April 1811, ere forinden Auctionen hos Sælgeren og her paa Contoiret, til Eftersyn. Lysthavende indbydes. Bølling-Nørre Herreders Contoir paa Petersminde i Skjern pr. Ringkjøbing, den 3die December 1840. Hertz.
Ribe Stifts Adresseaviser, 1840-12-08
Auction over Skibsinventarium. Fredagen den 18. dennes Formiddag Kl. 10 præcise, bliver i Kroemand Jens Wedsteds Gaard i Vestervedsted ved offentlig Auction bortsolgt følgende Jnventarium, af det ved Mandøe i forrige Maaned strandede Kufskib, "Fortuna kaldet, fra Tønningen, nemlig: 1 Skibsjollemed Aarer, 1 Pligtanker circa 2 a 300 Punds Vægt, 1 daglig Anker med Jernstok circa 200 til 250 Punds Vægt, i Ankertoug, 8 a 9 Tommer tyk og 72 Favne lang, 1 nye Kabeltong circa 40 Favne lang, 1 Jern-Ankerkjetting 53 Favne lang, 1 nye Mast, 1 Bugspryd, 1 Bom eller Gik, I Gassel, 1 Stoer til, endeel beslagne og ubeslagne Blokke samt noget havareret Vant med andet løbende Gods. Conditionerne erfares paa Auctionsstedet. - Lysthavende indbydes. Ribe den 1. Decbr. 1840. Høyer.
Ribe Stifts Adresseaviser, 1840-12-08
Mandagen d. 11. December førstkommende om Formiddagen Kl. 10 holdes Licitation i Skjerbek hos Værtshuusholder Hans Timmermann over en Deel Muur Tømmer- og Snedkerarbeide, dog mest af det sidste, ved Skjerbek Kirke. Det bemærkes, at Kirken selv leverer de fornødne Materialier. Lysthavende indbydes. Skjerbek d. 1ste Decbr. 1840. N. Kamph.
Ribe Stifts Adresseaviser, 1840-12-08
120 Rbd. 90 s. rede Sølv Umyndiges midler under Løve Herreds Overformynderie kan strax faaes til Laans imod anordnet Sikkerhed. Love Herreds Contoir i Harris den 30te Novbr. 1840. Brasen.
Ribe Stifts Adresseaviser, 1840-12-08
Møllesalg. Formedelst Forandring af Boepæl agter jeg underhaanden at bortsælge min eiende og paaboende Arvefæstemølle, under Trøyborg Gods i Wisbye Sogn, Ribe Amt. Den staaer for Mølleskylds Hartkorn 1 Td. 2 Fdk. og den dertil liggende Jord skylder af 1 Skp. 1 Fdk. 1 Alb. Hartkorn Ager og Eng. Møllen er af hollandsk Bygning og den, saavelsom Værket og Vaaningshusene ere i god Stand. Tiltrædelsestiden er 1ste Mai 1841 og Salgbetingelserne ere billige for Kjøberen. Lysthavende ville henvende sig til undertegnede Eier. Wisbye Mølle den 30te Novbr. 1840. Hans Peter Hansen.
Ribe Stifts Adresseaviser, 1840-12-08
Vanille Chocolade 20 a 24 s., Kryder, Chocolade 10, 12 a 16 s. for Pundet, faaes O. G. Bøgh. Kjøbmand Lorenz Frandsen, boer nu paa den søndre Side af Torvet i afg. Justitsraad Amtsforvalter Nielsens Gaard.
Ribe Stifts Adresseaviser, 1840-12-11
Kongelig allernaadigst privilegeret. V b. AdresseAvis, som forsendes med Brevposten, overalt i de danske Stater. No. 100. Fredagen den 11te December. Udgives af Chr. sal. HyphoffRedigeres af C. Hyphoff.
Ribe Stifts Adresseaviser, 1840-12-11
Udenlandske Efterretninger. Frankerig. D. 30te Novbr. om Aftenen Kl. 5 ankom Fregatten "Belle Poule med Napoleons Aske ombord til Cherbourg. Jfølge Prindsen af Joinville Beretning til Marineministeren begyndte man d. 15de Octbr. ved Midnat Operationerne ved Graven paa St. Helena, i Overværelse af den franske og engelske Kommissær, og om Morgenen, Kl. 10 var Kisten udgravet; efter at den ubeskadiget var bragt op af Graven blev den aabnet og Liget befundet i uventet vel vedligeholdt Tilstand.
Ribe Stifts Adresseaviser, 1840-12-11
J dette høitidelige Øjeblik, ved Synet af de saa kjendelige Levninger af ham, der havde udført saameget til Frankerigs Berømmelse, var Bevægelsen, dyb og almindelig. Kl. 3 1/2 forkyndte Fortets Kanoner, at Liigtoget satte sig i Bevægelse til James Town. Liigklædet blev baaret af Generalerne Bertrand, Gourgand, Lascases og Marschand. Beboerne fulgte i stor Mængde til Havnen, hvorden engelske Generalgouvernør i sin Regjerings Navn overleverede Kisten til Prindsen. – D. 3die Decbr. sluttedes Diskussionerne over Adressendkastet. Admiral Duperre talede sidst og erklærede sig over den til Toulon tilbagekaldte Flaade, idet han forsikkrede, at den var tiltænkt en Beskjeftigelse, og forklarede dens Ophold i Toulon derved, at Skibene skulde repareres og forsynes med Proviant. J een af Thiers's Taler under Diskussionerne sagde han: "Jeg er Revolutionær, og jeg benægter ikke min Oprindelse; det gjøre kunde, der ikke have nogen Opdragelse, men som alligevel ere komne i Veiret". Det vakte en ubeskrivelig Sensation, da han derpaa oplæste et Brev, hvori Guizet havde tilskrevet ham, at Palmerston var overbeviist om, at Frankerig vilde forholde sig roligt, hvad der end skeete i Orienten; flere Deputerede raabte, at det umuligt kunde staae i Brevet, han maatte læse om igjen. J Slutningen af Talen sagde Thiers: "erindre Dem, at Europa havde den oprørende Tro, at det kunde byde os Alt: det maatte man benægte med kraftige Kjendsgierninger. Man forvise mig for stedse fra Magten, jeg vil aldrig som fransk Minister taale, at man fører et Sprog der krænker Frankerigs Ære. Hvergang det behagede Europa at sige: vi ville dette eller hiint, Frankerige vil det rigtinok ikke, men det vil underkaste sig o! da vil jeg sige til mine Medborgere, lader os handle som vore Forfædre handlede, lader os ikke taale, at Frankerig, nedstiger fra Nationernes Rang. Det hed, at Guizet har modtaget en ny Note, hvori Lord Palmersion gjør ham opmærksom paa, at Frankerig ikke altformeget maa stole paa de Allieredes Kjærlighed til Freden, hvilken aldeles ikke er saastærk, at man ubetinget vil underkaste sig dets Fordringer; tvertimod det er Frankerig, som skal begynde Tilnærmelsen. Denne Notte skal have gjort stærkt Jndtryk paa Guizot og bevæget ham til at antage en temmelig ydmyg Holdning i Kammeret.
Ribe Stifts Adresseaviser, 1840-12-11
England. Dronningen og den lille Prindsesse vedblive at befinde sig vel. Den 2den Decbr. blev man i Buckingham Pallads sat i Skræk ved at en ung Person, ved Navn William Jones, den samme, som for 2 Aar siden havde indsneget sig i Palladset, blev opdaget under en Sopha i et til Dronningens Værelse stødende Kabinet. Han havde tilbragt tre Nætter og Dage, Palladset. Da man i Forhøret spurgte ham hvad han havde til Hensigt med dette Besøg, svarede han, at han kun vilde see hvad der foregik i Palladset for siden at skrive derom, og han havde haabet, hvis han blev opdaget, at han vilde komme ligesaa godt derfra, som Oxford, der har det bedre i Bedlam, end han har det udenfor Stiftelsen. Den Fangnes Fader erklærede, at hans ulykkelige Søn var afsindig. Jones er dømt til 3 Maaneders Tugthuusstraf. Dronningen er ikke bleven foruroliget ved dette Tilfælde - Rustningerne fortsættes.
Ribe Stifts Adresseaviser, 1840-12-11
Alle til Depotet i Chatam hørende Soldater, hvis Regimenter staae i Ostindien, have faaet befaling til at holde sig beredte til Jndskibning.
Ribe Stifts Adresseaviser, 1840-12-11
Orienten. Efterretningen om, at Mehemed Ali skulde have underkastet sig synes at være kommen for tidlig, idet mindste gjendriver det franske officielle Blad "Messager Rygtet om, at den franske Regjering har faaet Efterretning derom, og siger, at de Propositioner, som Admiral Stopford er bleven overdragen at bringe Mehemed, da endnu ei kunde være ankomne til Alexandrien. Preussen. Fra Berlin mældes at Underhandlingerne og Reguleringen af Øresundstolden pludselig ere blevne standsede af en uventet Grund, den nemlig, at Rusland har lagt sig derimellem.
Ribe Stifts Adresseaviser, 1840-12-11
Blandinger. Den berømte Professor v. Rotteck er død den 26de Novbr. i Freiburg, af en Betændelse i Underlivet. Han var født d. 18. Julii 1775. Hans Minde vil aldrig døe, hans Navn vil leve paa denne og paa hiin Side af det atlantiske Ocean, hvor han har virket ved Aanden i sine Skrifter, hos alle de, der have Sands for en egennyttig Stræben, for Oplysning, fornuftig Frihed og Borgervel: om ham kan man sige, at han ved sin Verdenshistorie har aabnet Øinene paa Millioner og kastet en undslukkelig Frihedsgnist i Millioners Hjærter. - Den berygtede Forbryder og Bank tyv Ole Høiland skal i Slutningen af forrige Maaned være antruffet af en Reisende imellem Enebak- og Christiania. Han var bevæbnet med Gevær, og bad om Tilladelse til at staae bag paa den Reisendes Slæde; men da de vare komne til Gjæstgiverstedet Arvesæt, en halv Miil fra Christiania, hvor den Reisende bød ham ind med, i den Hensigt at faae ham paagreben, undveeg han hurtigt.
Ribe Stifts Adresseaviser, 1840-12-11
Jndenlandske Efterretninger. Kammerjunker v. Jrminger er kommen tilbage fra Streliz med den Efterretning, at H. K. H. Kronprindsen er forlovet med Prindsesse Caroline af Mecklenborg Strelitz. (B. T.) Caroline Charlotte Mariane, fød den 10de Januar 1821, er den yngste Datter af Georg Friederich Carl Joseph, Storhertug til Mecklenburg-Strelitz, og af Marie Wilhelmine Friederike, Prindsesse af Hessen-Cassel, Søster til Landgreve Wilhelm, af Hessen, Gouverneur i Kjøbenhavn. Storhertugens Søster Friederikke Caroline Sophie Alexandrine er den regjerende Dronning af Hannover og har tidligere været gift med Ludvig, en Broder til den sidst afdøde Konge af Preussen. - Som vi erfare agter Hs. K. H. Kronprindsen i Forening. med den Storhertugelige Familie at begive Sig til Berlin for at besøge Kongen og Dronningen at Preussen. (B. T.) D. 8, de blev ved Hans Majestæts Hof declareret Hans Kongelige Høyhed Kronprindsens høie Forlovelse med Hendes Høyhed Hertuginde Caroline Charlotte Mariane til Mecklenburg-Strelitz. (B. T.)
Ribe Stifts Adresseaviser, 1840-12-11
Hs. Maj. har allernaadigst forordnet, at Allerhøistsammes tjenstgjørende Adjutanter herefter skulle have Rang i 4de Classe Nr. 1. (B. T.)
Ribe Stifts Adresseaviser, 1840-12-11
Hs. Maj. Enkedronningen befinder sig nu saa vel, at hun for et Par Dage siden har aflagt Besøg hos Kongen og Dronningen og det øvrige kgl. Huus. (Ah. A.)
Ribe Stifts Adresseaviser, 1840-12-11
Hvad vi ikke selv vide om vore egne Anliggender, erfare vi som oftest af fremmede Blade. Saaledes fortæller det nylig ankomne Aftonblad, at Cancelliets Mening om Minoritetens Votum var meget deelt, idet nogle af de Deputerede holdt for, at Stændernes Fortolkning var den rigtige, Andre, at et Lovforslag i denne Henseende skulde forelægges Stænderne; hvorimod Præsidenten Stemann tilraadede Hs. Majestæt at lade udgaae et Rescript desangaaende, som da ogsaa toges til Følge. (Ab. A.)De tre Herrer af Militaircommissionen, von Prangen, Hansen og Keyper, udgjøre en Redactionscommittee istedetfor som meldt en Referatscommittee. Militaircommissionen er ikke endt, men har kun de specielle forberedende Arbeider færdige. Kongen har tilladt Medlemmerne at tage hver til Sit medens de 3 ovennævnte af de kjøbenhavnske Medlemmer skulle redigere et Heelt af alle de særskilte Committeearbeider. Det saaledes samlede Arbeide skal da circulere mellem de 10 øvrige Medlemmer, og derpaa alle 13, det er hele Commissionen, komme sammen paany for at discutere den endelige allerunderdanigske Jndstilling. (Dv.)¬
Ribe Stifts Adresseaviser, 1840-12-11
Med Hensyn til de Rygter, der have circuleret om Grev Rantzau Breitenburgs Udtræden af Statsraadet kunne vi nu med Bestemthed forsikkre, at Greven vedbliver at være Statsminister og indtager sin Plads i Statsraadet, naar han opholder sig i Kbhvn. Det staaer ham derimod frit for at opholde sig paa sine Godser saalænge, som han for sin Helbreds Skyld maatte foretrække det og Kongen ikke udtrykkeligt maatte ønske hans Nærværelse. Vi have ligeledes erfaret, at Greven ikke har opsagt sin Bolig i Kbhvn. (B. T.)
Ribe Stifts Adresseaviser, 1840-12-11
Under 4de dennes har Hs. Majestæt i Naade entlediget Sognepræsten for Hasle og RuthskerMenigheder paa Bornholm, C. B. Hellemann, og Sognepræsten for Gylling Menighed under Aarhuus Stift, C. F. Jngerslev. Tillige har Hs. Majestæt allernaadigst udnævnt Sidstnævnte til Consistorialraad. (B. T.)
Ribe Stifts Adresseaviser, 1840-12-11
En Klasselottericollection i Kbhvn., Jfr. Bie have nylig lidt et betydeligt Tab, idet deres Fuldmægtig, som bestyrede deres hele Collection, har absenteret sig og efterladt sig en tom Kasse. Tabet skal beløbe sig til 5000 Rbd., og de uheldige Collectricer have nu af egen Lomme maattet udrede endeel hos dem faldne Gevinster. (Ah. A.) Christianshavns Beboere have mange Ting at klage over, men deres Klager concentrere sig i den senere Tid til een Gjenstand og det er Rotter, som især i Nærheden af Veterinairskolen skulle have naaet en saadan Grad af Størrelse og Mod, at deikke engang frygte Mennesker. Nylig havde en Kone, der gik til sit Arbeide i Byen, ladet et lille Pigebarn, hun havde i Pleie, være alene hjemme; men da Konen kom hjem igjen, traf hende et skrækkeligt Syn, en stor Rotte løb, idet hun kom ind, bort fra Barnet, der havde sat sig paa en Skammel; dette var bidt i Tindingen og det ene Øie ædt ud. Barnet var død. (Ah. A.)
Ribe Stifts Adresseaviser, 1840-12-11
D. 4. ds. døde i sit 69de Aar Major ved Livjægercorpset Manger. Som Fattigdirecteur var han bekjendt som en meget ivrig Embedsmand, skjøndt han just ikke, især i tidligere Tid, var synderligt lidt af dem, han kom i Berørelse med, paa Grund af hans noget barske og uvenlige Opførsel. Han var, som bekjendt, Skiven for Matthias Winthers Angreb i Bladet "Raketten", og siden den Tid skal der være foregaaet en mærkelig Forandring, i hans hele Maade at comportere sig paa. Han er nu det andet Medlem, som den kjøbenhavnske Fattigdirection i kort Tid har mistet. (Ab. A.)
Ribe Stifts Adresseaviser, 1840-12-11
Natten mellem sidstafvigte Løverdag og Søndag er en Livsfange Rudolph Simonsen, der i sin Tid har siddet i Taarnene ved Castellet, men nu sad i Tugthuset, undsluppen fra sin Arrest ved at fire sig ned af Muren fra Loftet med et Toug. Saavidt, vi vide er man endnu ikke kommen paa Spor efter den Undvegne. (B. T.)¬
Ribe Stifts Adresseaviser, 1840-12-11
J "Fædrelandet, har en Embedsmand, som havde deeltaget i Petitionen om Skattebevillings retten – et Skridt, hvorom han yttrer, at han er sig bevidst at have gjort det i den redeligste Hensigt, og hvortil han har følt sig tilskyndet af de levende Følelser, han nærer for Fædrelandets Velfærd, ligesom han føler sin Samvittighed fuldkommen rolig med Hensyn til sin Embedseed opfordret sine Embedsbrødre til at indgaae til Regjeringen med et Andragende om, at erholde en klar og bestemt Fortolkning af Embedseden eller en ny Embedseed.
Ribe Stifts Adresseaviser, 1840-12-11
J Kjøbenhavn skal nu bygges en katholsk Kirke. Det k. . østerrigske Hof har skjænket Menigheden, den Plads dertil i Bredgaden, hvor hidtil det østerrigske Gesandtskabscapel befinder sig. Bygningsudgivterne bestrides af et Legat, som forlængst er skjænket dertil af en afdød Viinhandler Bianco. (Ah. A.)J Mands Minde har man ikke ved Aftenstid seet en saa stor Menneskemasse i Holmens Kirke i Kbhvn., som i Onsdags Aftes i f. Uge. Den smukke Clara Falbes" Vielse fandt næmlig Sted med en Søn af Admiral Rothe, Kammerjunker, Rothe, som fornylig har faaet et Embede som Skifteforvalter og Assessor i Vestindien. Kirken var oplyst af 16 Candelabrer, som vare laante fra Slottet, hver med 21 Voxlys, og i det Hele festlig smykket. Flere af Kongehusets Medlemmer bivaanede Vielsen, der først fandt Sted Kl. 8 1/2, og allerede siden Kl. 5 stode Folk udenfor Kirken, og Trængselen var saa stærk, at endeel Damer, som man saae i uhyre Mængde, fik Ondt. Det unge Brudepar skal ved dets Hjemkomst fra Kirken have forefundet en fyrstelig Brudegave. (Ab. A.) D. 3 Decbr., Frederik den 6tes Dødsdag, besøgte Prinds Ferdinand og Prindsesse Caroline Kapellet i Roskilde. Kongen skal til Koncerten i Frue Kirke have ladet 160, efter Andres Sigende, 200 Billetter uddeele mellem begge Gardernes og Kronens Regiments Underofficerer og Mandskab. Dette Regiments Officeerkorps betalte een Billet, med 150 Rbd., og der skal i det hele være indkommen en betydelig Sum. (Dn.)J "Helsingørs Avis" hedder det: J Anledning af den i dette Blads sidste Nr. fra Aalb. Stiftst." optagne Beretning angaaende forhenværende Byfoged i Maribo, Justitsraad Sommer, er Redactionen gjort opmærksom paa, at der ikke er den fjerneste Grund til at antage, at Sommer herfra er kommen ombord i et amerikansk Skib, ligesom man ei heller, hverken for eller efterat han var bleven efterlyst her, har været paa Spor efter ham. Hans Kassemangel skal, efter hvad her er bekjendt, beløbe sig til mellem 5 og 60000 Rbd. af Umyndiges Midler.
Ribe Stifts Adresseaviser, 1840-12-11
Ved Tallotteriets 1380. Trækning i Altona udkom: No. 55. 89. 4. 67. 74.
Ribe Stifts Adresseaviser, 1840-12-11
Ribe. D. 7de Decbr. bragtes de jordiske Levninger af Justitsraad Steenstrup til Graven. Liget førtes først ind i Domkirken, hvor der præluderedes fra Orgelet og blev afsjungen en Psalme; derefter blev det henbragt til St. Cathrine Kirkegaard og der jordet. Paa Pladen læstes: Her hviler det Forkrænkelige, Paul Resen Steenstrup, Kongelig Majestæts virkelig Justitsraad og forhen Byeskriver i Bibe og Birkeskriver i Riberhuus Birk, födt den 20de Mai 1779. gift Aar 1809 med Jomfru Rebekka Elisabeth Grönlund, död den 28de November 1840. Han var i 30 Aar en udmærket Embedsmand, en trofast Ven, gavnede med Raad og Daad den som betroede sig til ham, hans lyse og omfattende Aand skuede grant i Livets Forviklinger, derfor var han en Trøst for mange Betrængte, og derfor velsignes hans Minde. Din Gjerning lyser end i Graven, og Herren seer med Velbehag, at Du benytted Himmelgaven, imedens det endnu var Dag; derfor i Lysets Straale-Glands Dig vinker Evighedens Krands. (Jndsendt.)¬
Ribe Stifts Adresseaviser, 1840-12-11
At jeg i Medhold af Hr. Overauditeur, Borgermester Høyers Bestemmelse har faaet 3 s. tilbagebetalt for Stykket af 17 Faar og Lam, som Opsynsvæsenet over de nordre Marker d. 7de Novbr. lod optage ialt 3 Mk. 3 s. H. C. - bringer jeg herved til almindelig Kundskab for at enhver Anden kan gjøre sin Ret gieldende efter samme Bestemmelse. Ribe d. 10de Decbr. 1840. Matzen.
Ribe Stifts Adresseaviser, 1840-12-11
3die Søndag i Advent prædiker i Domkirken Hs. H. Hr. Stiftsprovst Dr. Frost, R. af D. og Dom.; i Cathrine Kirke Hr. Pastor de Thurah.
Ribe Stifts Adresseaviser, 1840-12-11
Bekjendtgjørelser. Kirke og Præstetiende af Ribe Kjøbstad for 1840 maae betales inden 8 Dage fra Dato til Stifts casserer Andersen, da ellers Udpantning bliver afholdt hos Enhver, som efter den Tid maatte restere med denne Afgift. Ribe den 10. Decb 1840. Høyer.
Ribe Stifts Adresseaviser, 1840-12-11
At jeg er bleven forsynet med en Deel smukt Legetøi til billige Priser, samt Vanille Chocolade 20 Ls, Kryder Chocolade 12 Ls.
Ribe Stifts Adresseaviser, 1840-12-11
for Pundet m.m., tillader jeg mig herved at bekjendtgjøre. J. A. Rosted.
Ribe Stifts Adresseaviser, 1840-12-11
Kjøbenhavnske Kunstflids Uddelinger. Actiehavere til disse Kunstflids 25, 26, 27 og 28 Uddelingers 1ste Serie, ville behage at fornye deres Actier til 2den Serie inden d. 16de Decbr., tillige kunne erholdes Actier tilkjøbs til 2den Serie. Ribe d. 10de Decbr. 1840. A. Andersen, auth. Agent.
Ribe Stifts Adresseaviser, 1840-12-11
Priis-Courant, paa Tobakker af Lorenz Frandsens Fabrique i Ribe d. 1ste Decbr. 1840. J Partier gives Rabat. Røgtobakker. H. Ct. Varinas Muff Kanaster i Blye pr. Pd. 36 Ls. Varinas Kanaster . . . . Petit Kanaster, Havannah Kanaster . . . . . . Portocarrero . . . . . . . .er Portoricco . . . . . . . . Portoricco . . . . . . . . . Melange. De volle Knaster . . . . . . . Hollandsk skaaren . . . . . . Jomfrue TobaFiin guul Maryland i blaae Papiir. Maryland rød Vaaben. Ditto blaae & sort Ditto . . . . . Biskop Sort Tobak til at ryge og skraae.
Ribe Stifts Adresseaviser, 1840-12-11
Virging Nr. 4 pr. Pd. 6 Ls. Ditto Nr. 2 Ditto sort – . . . . . . . Ukrainer.
Ribe Stifts Adresseaviser, 1840-12-11
Posetobak.
Ribe Stifts Adresseaviser, 1840-12-11
Skraatobakker. Lady Tvist, pr. Pd. 20 Ls. Negrohead
Ribe Stifts Adresseaviser, 1840-12-11
Snuustobakker. Maccoba. pr. Pd. 64 Ls. Litr. A. Doppel Mops . . . . . . . . guul Snustobak. . . . . . . - Almindelig . . . . . . . . . - 8 - Tobakssand eller Affald. . . . pr. Pd. 1 1/2 Ls.
Ribe Stifts Adresseaviser, 1840-12-11
J Følge vedkommende Forlig og Udlægshavers Begjering bliver det Kjøbmand Stephen Peter Westergaard tilhørende Huus No. 22 b i Holstebroe Byes Nørregade med tilliggende Grund samt en Moseparcel i Huuldyrmose i Nørfelding Sogn af Hartkorn 1 trefjerd Album stillet til Bortsalg ved 3de offentlige Auctioner, af hvilke de tvende første afholdes paa Holstebroe Raadstue og den tredie i bemeldte Huus saaledes: Trykt i Ribe hos Chr. sal. Hyphost. 1ste Auction Tirsdagen den 12 Januarii næst, hver Dags 2den -- 26de m. Kl. 11. og 3die – Onsdagen 11 Februarii Formiddag Kl. 11. Conditionerne erfares paa Auctionsstederne. Dette bekjendtgjøres herved overeensstemmende med Placaten af 22 April 1817 til Panthavernes og Lysthavendes Efterretning. Holstebroe Byefoged Contoir d. 7de December 1810. Petersen.
Ribe Stifts Adresseaviser, 1840-12-11
Efter Begjering af vedkommende Pant og Udlægshaver bliver den Kjøbmand Jacob Møller tilhørende Gaard No. 22 a i Holstebroe Byes Nørregade med tilliggende Grund, Gaards og Haugeplads stillet til Bortsalg ved 3de offentlige Auctioner, af hvilke de 2 første afholdes paa Holstebroe Raaadstue og den tredie i Gaarden selv saaledes: 1ste Auction Tirsdagen den 12 Januarii næst, hver Dags 2den Fid. Kl. 11. og 3die - Onsdagen 11 Februarii Formiddag Kl. 10. Conditionerne erfares paa Auctionsstederne. Hvilket herved overeensstemmende med Pl. af 22de April 1817 bekjendtgjøres til Panthavernes og Lysthavendes Efterretning. Holstebroe Byefoged Contoir d. 7 December 1840. Petersen.
Ribe Stifts Adresseaviser, 1840-12-11
Jfølge Amtets Ordre bliver den Ane Pedersdatter, forhen tilhørende, den Kongelige Kasse for Skatte= og Afgiftsrestancer tilkjendte Parcel paa Steendis Mark i Ryd Sogn, stillet til en fjerde Auction, som afholdes paa selve Eiendommen Løverdagen den 9de Januar 1811, om Formiddagen Klokken 10, ved hvilken Auction Eiendommen agtes enten bortsolgt eller bortleiet efter Conditioner. som ville blive bekjendtgjorte paa Auctionsstedet, og deriblandt, at der af Eiendommen tilstaaes 5 Aars Skattefrihed.
Ribe Stifts Adresseaviser, 1840-12-11
Bye og Herredsfogedcontoiret i Holstebroe, d. 7de December 1810. Petersen.
Ribe Stifts Adresseaviser, 1840-12-11
At Skiftet efter afgangne Bager Peder Flindt her af Byen vil blive foretaget til Slutning paa mit Contoir, Mandagen den 28de dennes, om Formiddagen Klokken 10, bekjendtgjøres herved. Byfogedcontoiret i Holstebroe, den 4de December 1840. Petersen.
Ribe Stifts Adresseaviser, 1840-12-11
At Skiftet efter afgangne Maren Olsdatter, og forhen afdøde Mand, Søren Stougaard af Gimsing Sogn, vil blive foretaget til Slutning paa mit Contoir, Mandagen den 28de dennes, om Formiddagen Klokken 9, bekjendtgjøres herved. Hjerm Ginding Herreders Contoir i Holstebroe, den 4de December 1810. Petersen.